CELEX: 32020D0407
Language: el
Date: 2020-03-16 00:00:00
Title: Απόφαση (ΕΕ) 2020/407 τησ Ευρωπαϊκήσ Κεντρικήσ Τράπεζασ της 16ης Μαρτίου 2020 που τροποποιεί την απόφαση (ΕΕ) 2019/1311 σχετικά με την τρίτη σειρά στοχευμένων πράξεων πιο μακροπρόθεσμης αναχρηματοδότησης (ΕΚΤ/2020/13)

17.3.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 80/23
               
            
         ΑΠΟΦΑΣΗ (ΕΕ) 2020/407 ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ
         της 16ης Μαρτίου 2020
         που τροποποιεί την απόφαση (ΕΕ) 2019/1311 σχετικά με την τρίτη σειρά στοχευμένων πράξεων πιο μακροπρόθεσμης αναχρηματοδότησης (ΕΚΤ/2020/13)
         ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 127 παράγραφος 2 πρώτη περίπτωση,
         Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 3.1 πρώτη περίπτωση, το άρθρο 12.1, το άρθρο 18.1 δεύτερη περίπτωση και το άρθρο 34.1 δεύτερη περίπτωση,
         Έχοντας υπόψη την κατευθυντήρια γραμμή (ΕΕ) 2015/510 της Ευρωπαϊκής Κεντρικής Τράπεζας, της 19ης Δεκεμβρίου 2014, σχετικά με την εφαρμογή του πλαισίου νομισματικής πολιτικής του Ευρωσυστήματος (κατευθυντήρια γραμμή γενικής τεκμηρίωσης) (ΕΚΤ/2014/60) (1),
         Εκτιμώντας τα ακόλουθα:
         
                     (1)
                  
                  
                     Σύμφωνα με το άρθρο 1 παράγραφος 4 της κατευθυντήριας γραμμής (ΕΕ) 2015/510 (ΕΚΤ/2014/60), το διοικητικό συμβούλιο μπορεί οποτεδήποτε να τροποποιεί τα εργαλεία, τα μέσα, τις απαιτήσεις, τα κριτήρια και τις διαδικασίες που αφορούν την εκτέλεση των πράξεων νομισματικής πολιτικής του Ευρωσυστήματος.
                  
               
                     (2)
                  
                  
                     Στις 22 Ιουλίου 2019, ενεργώντας εντός των ορίων της αποστολής του για διατήρηση της σταθερότητας των τιμών και με στόχο τη διατήρηση ευνοϊκών όρων όσον αφορά τις τραπεζικές χορηγήσεις και τη στήριξη της διευκολυντικής κατεύθυνσης της νομισματικής πολιτικής στα κράτη μέλη με νόμισμα το ευρώ, το διοικητικό συμβούλιο εξέδωσε την απόφαση (ΕΕ) 2019/1311 της Ευρωπαϊκής Κεντρικής Τράπεζας (ΕΚΤ2019/21) (2). Η απόφαση αυτή ρύθμιζε τη διενέργεια της τρίτης σειράς στοχευμένων πράξεων πιο μακροπρόθεσμης αναχρηματοδότησης (ΣΠΠΜΑ-ΙΙΙ) κατά το χρονικό διάστημα μεταξύ Σεπτεμβρίου 2019 και Μαρτίου 2021.
                  
               
                     (3)
                  
                  
                     Στις 12 Μαρτίου 2020, προκειμένου να στηρίξει τις τραπεζικές χορηγήσεις προς όσους πλήττονται περισσότερο από την εξάπλωση της νόσου του κορωνοϊού (COVID-19), ιδίως προς τις μικρές και μεσαίες επιχειρήσεις, το διοικητικό συμβούλιο αποφάσισε να αναπροσαρμόσει τρεις παραμέτρους των ΣΠΠΜΑ-III, συγκεκριμένα αυξάνοντας το όριο δανεισμού από 30% σε 50%, τροποποιώντας το ανώτατο όριο προσφοράς ανά ΣΠΠΜΑ-III και παρέχοντας δυνατότητα πρόωρης αποπληρωμής ποσών δανεισμού στο πλαίσιο ΣΠΠΜΑ-III με την παρέλευση δώδεκα, αντί 24, μηνών από τον διακανονισμό κάθε τέτοιας πράξης, αρχής γενομένης από τον Σεπτέμβριο του 2021.
                  
               
                     (4)
                  
                  
                     Προκειμένου να εφαρμοστούν άμεσα οι προσαρμοσμένες αυτές παράμετροι, η παρούσα απόφαση θα πρέπει να τεθεί σε ισχύ χωρίς καθυστέρηση.
                  
               
                     (5)
                  
                  
                     Για τους λόγους αυτούς η απόφαση (ΕΕ) 2019/1311 (ΕΚΤ/2019/21) θα πρέπει να τροποποιηθεί,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Τροποποιήσεις
            Η απόφαση (ΕΕ) 2019/1311 (ΕΚΤ/2019/21) τροποποιείται ως εξής:
            
                        1.
                     
                     
                        το άρθρο 4 τροποποιείται ως εξής:
                        
                                    α)
                                 
                                 
                                    η παράγραφος 2 αντικαθίσταται από το ακόλουθο κείμενο:
                                    
                                       «2.   Το όριο δανεισμού κάθε συμμετέχοντα σε ΣΠΠΜΑ-IIΙ ισούται με το 50 % του συνολικού ανεξόφλητου υπολοίπου αναφοράς του, αφού αφαιρεθεί τυχόν ποσό προηγούμενου δανεισμού του βάσει της απόφασης (ΕΕ) 2016/810 (ΕΚΤ/2016/10) που παραμένει ανεξόφλητο κατά την ημερομηνία διακανονισμού της ΣΠΠΜΑ-IIΙ και αφού ληφθεί υπόψη τυχόν νομικά δεσμευτική κοινοποίησή του για πρόωρη αποπληρωμή κατά το άρθρο 6 της εν λόγω απόφασης. Οι σχετικοί τεχνικοί υπολογισμοί περιγράφονται στο παράρτημα Ι.»·
                                    
                                 
                              
                                    β)
                                 
                                 
                                    η παράγραφος 4 αντικαθίσταται από το ακόλουθο κείμενο:
                                    
                                       «4.   Το όριο προσφοράς κάθε συμμετέχοντα ανά ΣΠΠΜΑ-III ισούται με το όριο δανεισμού του, μείον τα ποσά δανεισμού του στο πλαίσιο προηγούμενων ΣΠΠΜΑ-III. Το ποσό αυτό θεωρείται ότι αποτελεί ανώτατο όριο προσφοράς ανά συμμετέχοντα, τυγχάνουν δε εφαρμογής οι κανόνες που ισχύουν για τις προσφορές που υπερβαίνουν το ανώτατο όριο προσφοράς κατά τα οριζόμενα στο άρθρο 36 της κατευθυντήριας γραμμής (ΕΕ) 2015/510 (ΕΚΤ/2014/60). Οι σχετικοί τεχνικοί υπολογισμοί περιγράφονται στο παράρτημα Ι.»·
                                    
                                 
                              
                  
                        2.
                     
                     
                        στο άρθρο 5α η παράγραφος 1 αντικαθίσταται από το ακόλουθο κείμενο:
                        
                           «1.   Από τον Σεπτέμβριο του 2021, με την παρέλευση δώδεκα μηνών από τον διακανονισμό κάθε ΣΠΠΜΑ-III οι συμμετέχοντες σε αυτή διαθέτουν σε τριμηνιαία βάση τη δυνατότητα διακοπής της ή μείωσης του ποσού της πριν από τη λήξη της.»·
                        
                     
                  
                        3.
                     
                     
                        στο παράρτημα Ι, ενότητα 1, η τρίτη παράγραφος αντικαθίσταται από το ακόλουθο κείμενο:
                        «Το όριο δανεισμού ισούται με το 50 % του ανεξόφλητου υπολοίπου αναφοράς του συμμετέχοντα (*1), μείον τα ποσά δανεισμού του στο πλαίσιο στοχευμένων πράξεων πιο μακροπρόθεσμης αναχρηματοδότησης βάσει της απόφασης (ΕΕ) 2016/810 (ΕΚΤ/2016/10) (ΣΠΠΜΑ-ΙΙ), τα οποία παραμένουν ανεξόφλητα κατά την ημερομηνία διακανονισμού της οικείας ΣΠΠΜΑ-III, ή είναι μηδενικό εάν το ως άνω ποσό είναι αρνητικό, ήτοι:
                        
                            όπου k = 1,…,7.
                        
                           (*1)  Κάθε αναφορά σε συμμετέχοντα θα πρέπει να νοείται ως αναφορά τόσο σε μεμονωμένο συμμετέχοντα όσο και σε όμιλο ΣΠΠΜΑ-ΙΙΙ»·"
                        
                     
                  
                        4.
                     
                     
                        στο παράρτημα Ι, ενότητα 1, η πέμπτη παράγραφος αντικαθίσταται από το ακόλουθο κείμενο:
                        «Το όριο προσφοράς που ισχύει για κάθε συμμετέχοντα ανά ΣΠΠΜΑ-III είναι το όριο δανεισμού του, BAk
                           , μείον τα ποσά δανεισμού του στο πλαίσιο προηγούμενων ΣΠΠΜΑ-III. Έστω  το ποσό δανεισμού συμμετέχοντα στην ΣΠΠΜΑ-III k. Τότε, , όπου BLk
                            είναι το όριο προσφοράς για τον συγκεκριμένο συμμετέχοντα στην πράξη k, το οποίο ορίζεται ως εξής:
                        
                           
                        όπου k = 2,…,7.».
                     
                  
         
            Άρθρο 2
            Έναρξη ισχύος
            Η παρούσα απόφαση αρχίζει να ισχύει τη 17η Μαρτίου 2020.
         
         
            Φρανκφούρτη, 16 Μαρτίου 2020.
            
               
                  Για το Διοικητικό Συμβούλιο της ΕΚΤ
               
               
                  H Πρόεδρος της ΕΚΤ
               
               Christine LAGARDE
            
         
         
            (1)  ΕΕ L 91 της 2.4.2015, σ. 3.
         
            (2)  Απόφαση (ΕΕ) 2019/1311 της Ευρωπαϊκής Κεντρικής Τράπεζας, της 22ας Ιουλίου 2019, σχετικά με την τρίτη σειρά στοχευμένων πράξεων πιο μακροπρόθεσμης αναχρηματοδότησης (ΕΚΤ/2019/21) (ΕΕ L 204 της 2.8.2019, σ. 100).